सामग्री: प्रदीप निफाडकर आणि प्रांजली.

माझी लाडकी मुलगी, प्रांजली, हिचा अपघाती मृत्यू झाला. जर-तरच्या गोष्टी काही उपयोगी नसतात. पण तिने हेल्मेट घातलं असतं तर कदाचित आम्ही आयुष्यभरासाठी दुःख घेऊन हे जग पहात बसलो नसतो. पण ती गेली आणि सांत्वनाला राज्यभरातून लोक येऊ लागले. 

मी दुसऱ्याच दिवशी एक आवाहन केले की, तुम्ही मला भेटायला येऊन वेळ, पैसा वाया घालवत आहात. शिवाय हे करून माझं दुःखही हलकं होणार नाही की माझी मुलगीही मला परत मिळणार नाही. 

तेव्हा त्याऐवजी तुम्ही त्या पैशात एक हेल्मेट विकत घ्या आणि तुमच्या ओळखीच्या अगर अनोळखी मुला-मुलींना ते भेट द्या. त्याचा एक सेल्फी मला पाठवा. त्याला महाराष्ट्रातून चांगला प्रतिसाद मिळाला. माझ्या अनेक मित्रांनी, अनेक चाहत्यांनी आणि अनेकांनेक बिगर ओळखीच्या लोकांनी तसं करून मला फोटोही पाठवले. 

इतकंच काय झील एज्युकेशन संस्थेनं त्यांच्याकडे शिकणाऱ्या हजारो विद्यार्थी विद्यार्थिनींना हेल्मेट भेट द्यायचं ठरवलं. तसा समारंभही माझ्या हस्ते हेल्मेट भेट देऊन पार पडला. 

एक चांगलं हेल्मेट साधारणतः 800 रुपयांपर्यंत मिळतं. हजारो मुलांना द्यायला मी काही बिल गेटस् नाही की अंबानी. मग मी आणि माझे मित्र अनिल मंद्रूपकर यांनी 'हेल्मेट पुणे' ही स्वयंसेवी संस्था काढली. त्याद्वारे शक्य त्या गरीब मुला-मुलींना हेल्मेट भेट द्यायचं ठरवलं. 

पण इथं बळजबरी नाही. इथं पैशाचा व्यवहार नाही. ज्याला वाटेल त्याने भेट द्यावं. न दिल्यास कोणावर रोषाचंही कारण नाही. एकीकडे माझी ही लढाई सुरू असतानाच दुसरीकडे काय घडत होतं ते बघण्यासारखं आहे.

प्रांजलीच्या निधनानंतर प्रदीप निफाडकर यांनी हेल्मेटसाठी केलेलं आवाहन.

महाराष्ट्रात सरकार दर जानेवारीला एक खेळ खेळत असतं. संपूर्ण महाराष्ट्रात 36 जिल्हे आहेत. पण कोणत्याही जिल्ह्यात न जाता सरकार फक्त आणि फक्त पुणे जिल्ह्यातच हेल्मेट सक्ती सुरू करते. मग जे हेल्मेट वापरणार नाहीत त्यांना पोलीस दंड करतात. 

दंडाची ठराविक रक्कम वसूल झाली की नागरिकांच्या विरोधामुळे आम्ही सक्ती मागे घेत आहोत, असं सरकार जाहीर करतं आणि पुन्हा पुढच्या एक जानेवारीची वाट पाहतं. हा खेळ एक दोन वर्षें नाही तर चक्क तीस वर्षें चालू आहे. 

खरंच सरकारला जर अपघात बळींची काळजी असेल तर सरकार दिरंगाई का करते हे कुणालाच कळालेलं नाही. दोन वर्षांपूर्वी पोलिसांचा बडगा दाखवून काहीही न झाल्यानं परिवहन मंत्र्यांनी पेट्रोल पंपाच्या...\nमागील सामग्री खालीलप्रमाणे सारांशित केली जाऊ शकते:
पुण्यामध्ये सध्या हेल्मेटला विरोध करणाऱ्यासाठी नागरिक रस्त्यावर उतरले आहेत. मात्र हेल्मेट न घातल्यामुळे अपघातात जीव गमवावा लागलेल्या लोकांचीही संख्या मोठी आहे.  

ज्येष्ठ कवी प्रदीप निफाडकर यांनी हेल्मेटच्या निमित्ताने आपल्याच घरात घडलेल्या दुर्घटनेबद्दल बीबीसीला सांगितलं .